กินยาคุมโลล่า21เม็ดค่ะ เว้น7วันประจำเดือนมาในวันที่3 ต้องขึ้นแผงใหม่วันอาทิตย์แต่ลืมกิน1วัน ไปขึ้นแผงใหม่วันจันทร์ มีเพศสัมพันธ์วันแฟนวันพฤหัส(กินแผงใหม่ได้3เม็ด) ไม่ได้ป้องกันแค่แปปเดียวหลังจากนั้นก็ใส่ถุงยางอนามัย มีโอกาสท้องไหมคะ ลืมกิน1วันยาคุมแผงเก่าหมดฤทธิ์หรือยังไง แล้วกิน3เม็ดสามารถคุมกำเนิดได้ไหมคะ ขอบค่ะ
สวัสดีค่ะ ยาคุมกำเนิดแบบแผงรายเดือนจัดเป็นการคุมกำเนิดที่มีประสิทธิภาพสูงมาก หากได้กินติดต่อกันทุกวันจนหมดแผงยา โดยการเริ่มยาควรเริ่มภายใน 5 วันแรกของการมีประจำเดือนเพื่อให้สามารถมีเพศสัมพันธ์ได้ทันที หากเริ่มช่วงเวลาอื่น อาจจะต้องกินติดต่อกันให้ครบ 7 วันก่อนค่อยมีเพศสัมพันธ์ไม่ป้องกันได้โดยถ้ากินต่อแผงกัน แล้วกินช้าไป 1 วัน สามารถทำเหมือนลืมกินยาไป 1 เม็ด ก็คือให้กินชดเชยในวันนั้นๆ เท่ากับว่าวันแรกอาจต้องกิน 2 เม็ดหลังจากนั้นให้กินวันละเม็ดต่อไปตามปกติ แต่ถ้าไม่ได้กินชดเชย แล้วกินช้าไปเพียงแค่ 1 วัน จริงๆแล้วประสิทธิภาพก็ยังน่าจะต่อเนื่องใกล้เคียงกับการกินต่อแผงมากดังนั้นในตอนนี้ให้กินยาในแผงให้ต่อเนื่องไปจนครบ ยาจะได้ประสิทธิภาพถ้ากินครบถ้วนหมดแผง และสังเกตรอบเดือนหลังยาหมดแผงอีกครั้ง สามารถซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ